Ẹlẹ́ṣin Ọba

***Ẹlẹ́ṣin Ọba***, tí a tún mọ̀ sí ***The King's Horseman*** jẹ́ eré onítàn tí wọ́n fi èdè Yorùbá ṣe àgbéjáde rẹ̀ ní ọdún un 2022 ní orílè-èdè Nàìjíríà,tí Biyi Bandele jẹ́ olùdarí eré náà, tí Netflix sì pín káàkiri. Ó dá lórí eré oníṣe tí  kọ́, tí a mọ̀ sí *[[Death and the King's Horseman]]*. Ó kọ eré yìí nígbà tí ó wà ní Cambridge, níbi tí ó ti jẹ́ akẹ́kọ̀ọ́ alábàákẹ́gbẹ́ ní Churchill College, Cambridge, ní àkókò ìkórìíra òṣèlú tí ó mú un kúrò ní orílẹ̀-èdè Nàìjíríà. Ó sì dá lórí ìṣẹ̀lẹ̀ gidi kan tí ó ṣẹlẹ̀ ní Yorùbá ní àkókò ìṣàkóso ìjọba amúnisin ti British. Eré onítàn yìí ṣàfihàn Odunlade Adekola gẹ́gẹ́ bí ète olú ẹ̀dá ìtàn, nígbà tí àwọn òṣèrẹ́ bíi Shaffy Bello, Brymo, Deyemi Okanlawon, Omowunmi Dada, Jide Kosoko, Langley Kirkwood, Joke Silva sì jẹ́ àmúgbá lẹ́gbẹ̀ẹ́ olú ẹ̀dá ìtàn.

## Àhunpọ̀ Ìtàn
Eré onítàn náà dá lórí ìtàn gidi kan, tí wọ́n ṣe àgbékalẹ̀ rẹ̀ ní ọdún 1940s ní ìlú Ọ̀yọ́, ní gúúsù ìwọ̀ oòrùn ní orílẹ̀-èdè Nàìjíríà. Ọba ṣẹ̀ṣẹ̀ kú, ṣùgbọ́n gẹ́gẹ́ bí àṣà ṣe rí nígbà náà, Ẹlẹ́ṣin Ọba gbọ́dọ̀ fi ara rẹ̀ ṣe ètùtù gẹ́gẹ́ bí ìṣe wọn, kí ó lè darapọ̀ mọ́ Ọba tó wàjà ní ọ̀run arèmabọ̀, kí Ọba náà lè ní ààyè láti kọjá lọ sí ilẹ̀ àwọn òrìṣà láìsí ìdènà, kí ìjàmbá má bà a dé bá àwùjọ àti ilẹ̀ náà . Ìfẹ́kúfẹ̀ẹ́ tí Ẹlẹ́ṣin Ọba ní fún ìbálòpọ̀ ló ṣokùnfà kí Ẹlẹ́ṣin ó ṣàìmú ojúṣe rẹ̀ lọ́kùn-ún-kúndùn, èyí sì fa ìjà líle kan láàárín àwọn tí wọ́n mẹ̀tọ́ pẹ̀lú àwọn aráa Gẹ̀ẹ́sì , tí ó sì ní àbájáde burúkú gidi gan-an. Nígbà tí Ẹlẹ́ṣin Ọba ò bá lè mú ojúṣe ìkẹyìn rẹ̀ ṣẹ, wọ́n gbàgbọ́ pé ẹ̀mí Ọba máa ń rìn kiri lórí ayé, tí yóò sì mú ìpọnjú àti ìjàmbá bá ilẹ̀ àti àwọn ènìyàn rẹ̀. Pẹ̀lú èyí, nítorí àìlè mú ojúṣe rẹ̀ ṣẹ, ọmọ rẹ̀, Olúndé, gba ipò rẹ̀ nínú àṣà ẹbọ rírú náà.
 
## Àwọn Òṣèrẹ́ Akópa
* Odunlade Adekola gẹ́gẹ́ bíi Ẹlẹ́ṣin 
* Shaffy Bello gẹ́gẹ́ bíi Ìyálọ́jà 
* Ọlawale Ọlọfọrọ (Brymo) gẹ́gẹ́ bíi Akọrin Ògo
* Deyemi Okanlawon gẹ́gẹ́ bíi Olunde
* Omowunmi Dada gẹ́gẹ́ bíi Ìyàwó
* Jide Kosoko gẹ́gẹ́ bíi Sagẹnti Amúsà
* 2 Milly Star gẹ́gẹ́ bíi Blessing 
* Kevin Ushi gẹ́gẹ́ bíi Jósẹ́ẹ̀fù 
* Jenny Stead gẹ́gẹ́ bíi Jane
* Mark Elderkin gẹ́gẹ́ bíi Simon
* Langley Kirkwood gẹ́gẹ́ bíi Resident
* Taiwo Ajai-Lycett gẹ́gẹ́ bíi Madam Taiwo
* Joke Silva gẹ́gẹ́ bíi Madam Bola
* Fares Boulos gẹ́gẹ́ bíi Aide De Camp
* Drikus Volschenk: kópa gẹ́gẹ́ bíi Ọmọba

## Àgbéjáde Fíìmù Yìí
The Eré jẹ́ eré tí Ebonylife TV Studio àti Netflix jọ gbìmọ̀ pọ̀ láti ṣe àgbéjáde rẹ̀, wọ́n a sì tún ṣe é fún iboju (screen) mu, tí Biyi Bandele ṣe àtúnṣe rẹ̀ tí ó sì darí rẹ̀ pẹ̀lú. "Wọ́n túmọ̀ àkóónú ìtàn inú fíìmù (screenplay) náà sí èdè Yorùbá, lẹ́yìn náà ni a sì fi àlàyé ìtúmọ̀ (subtitles) sí èdè Gẹ̀ẹ́sì kún un, onímọ̀ ẹ̀dá-èdè tí orúkọ rẹ̀ ń jẹ́ Kola Tubosun ni ó ṣe ògbufọ̀ eré . Wọ́n ṣàpèjúwe ìpinnu yìí gẹ́gẹ́ bí “ọ̀kan lára àwọn èrò tó nira díẹ̀ jù lọ nínú fíìmù náà"  àti pé “ọ̀nà kan ṣoṣo láti jẹ́ kí fíìmù náà lè dé ọdọ́ àwọn olùwò káàkiri ayé ní kíákíá".  Wọ́n ṣe àfihàn premier fíìmù yìí ní ọdún ún 2022 ní Toronto International Film Festival (TIFF) ní ọjọ́ kẹsàn-án, oṣù kẹsàn-án ọdún un 2022  Wọ́n sì ṣe àfihàn rẹ̀ ní àwọn sinimá ní I orílẹ̀-èdè [[Nàìjíríà ní ọjọ́ kejì dínlọ́gbọ̀n Oṣù Kẹwàá, ọdún 2022, lẹ́yìn náà ni a tún gbé e kalẹ̀ lórí Netflix ní ọjọ́ kẹ́rin Oṣù kọkànlá, ọdún un 2022.

## Àwọn Ìtọ́kasí